ইয়োলো লাইন (দিল্লি মেট্রো)
ইয়োলো লাইন বা লাইন ২ হল ভারতের জাতীয় রাজধানী অঞ্চল দিল্লির একটি দ্রুত গণপরিবহন ব্যবস্থা তথা দিল্লি মেট্রোর একাধিক রেললাইনের একটি। এই লাইনে রয়েছে, দিল্লির সময়পুর বাদলি থেকে পার্শ্ববর্তী হরিয়ানার গুরগাঁও শহরের হুডা সিটি সেন্টার অবধি মোট ৩৭ টি মেট্রো স্টেশন।‌ এই লাইনের দৈর্ঘ্য ৪৯.০২ কিলোমিটার (৩০.৪৬ মা), যার অধিকাংশই ভুল গর্ভস্থ এবং দিল্লির অন্যতম অধিক জনবসতিপূর্ণ এলাকার নিচ দিয়ে ন্যস্ত। এটি দিল্লির মেট্রো সমন্বয়ের অন্তর্গত লাইন গুলির মধ্যে তৃতীয় দীর্ঘতম। এই লাইনটি বহিঃস্থ দিল্লি থেকে মধ্য দিল্লি এবং দক্ষিণ দিল্লি হয়ে গুরগাঁও পর্যন্ত বিস্তৃত। এই ইয়োলো লাইনের সাথে দিল্লি মেট্রোর রেড, ব্লু, ভায়োলেট, পিঙ্ক ও ম্যাজেন্টা লাইন এবং ভারতীয় রেলওয়ের দিল্লি জংশন ও নয়াদিল্লি রেলওয়ে স্টেশনের সংযোগ রয়েছে। ইয়োলো লাইনের সাথে নয়াদিল্লি রেলওয়ে স্টেশনের পৃথক এলাকায় বিস্তৃত অরেঞ্জ লাইনেরও সংযোগ পরোক্ষ রয়েছে। এই লাইনের চাউড়ি বাজার মেট্রো স্টেশন ড়ল দিল্লির মেট্রো সমন্বয়ের স্টেশনগুলির মধ্যে দ্বিতীয় গভীরতম। এর গভীরতা ভূতল থেকে ২৫ মিটার (৮২ ফু)। এখানে রয়েছে ১৮টি চলন্ত সিঁড়ি।